หนุนเอกชนล็อกดอกเบี้ยยาว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

กสิกรไทยเตือนขาขึ้นทำต้นทุนพุ่ง
ใบโพธิ์ปล่อยกู้ทรูฯลงทุน3พันล้าน
โพสต์ทูเดย์ — กสิกรไทย แนะลูกค้าขนาดใหญ่ล็อกเงินกู้ระยะยาว แทนดอกเบี้ยระยะสั้น กันดอกเบี้ยขาขึ้น ลดต้นทุนการเงิน
นายวศิน วณิชย์วรนันต์ รองกรรมการผู้จัดการ ธนาคารกสิกรไทย เปิดเผยว่า ได้แนะนำผู้ประกอบการขนาดใหญ่ให้หันมาล็อกดอกเบี้ยเงินกู้ระยะยาว เพื่อป้องกันดอกเบี้ยที่จะเข้าสู่ขาขึ้นในช่วงปลายปีนี้ เนื่องจากปัจจุบันผู้ประกอบการขนาดใหญ่ยังใช้เงินกู้ระยะสั้น หากเปลี่ยนระยะเวลาการขอกู้ช่วงนี้จะได้ต้นทุนการเงินถูกลง
นอกจากนั้น ช่วงนี้ผู้ประกอบการขนาดใหญ่ได้หันมาระดมทุนในประเทศมากขึ้น จากเดิมที่ระดมทุนในต่างประเทศ เนื่องจากขณะนี้สภาพคล่องในประเทศยังมีอยู่มาก และสถานการณ์ในต่างประเทศไม่เอื้ออำนวยต่อการกู้เงิน
ก่อนหน้านี้ ธนาคารกสิกรไทยประเมินว่าดอกเบี้ยเงินกู้ของธนาคารจะปรับขึ้นไม่เกิน 0.5% หากดอกเบี้ยนโยบายของธนาคารแห่งประเทศไทย (ธปท.) ทยอยปรับขึ้นทั้งปีถึง 0.75%
นายทรงพล ชีวะปัญญาโรจน์ รองกรรมการผู้จัดการ ธนาคารกสิกรไทย กล่าวว่า แนะนำผู้ประกอบการส่งออกให้ปิดความเสี่ยงค่าเงิน เนื่องจากเงินบาทยังมีความผันผวนในทิศทางแข็งค่ามากกว่าจะเห็นเงินบาทอ่อน เนื่องจากการส่งออกไตรมาสแรกขยายตัวได้ดี รวมทั้งประเทศไม่มีการนำเข้าเพื่อลงทุนสาธารณูปโภคขนาดใหญ่ 
ทั้งนี้ หากขณะนี้ ธปท.ไม่เข้าแทรกแซงค่าเงิน จะเห็นเงินบาทแข็งค่าขึ้นไปอยู่ที่ 31.5031.80 บาทต่อเหรียญสหรัฐ จากปัจจุบันเงินบาทอยู่ที่ 32.50 บาทต่อเหรียญสหรัฐ
สำหรับปัญหาในกรีซนั้นเชื่อว่ายังไม่จบโดยง่าย ฉะนั้นหากผู้ประกอบการรายใดที่ส่งออกไปยังสหภาพยุโรปก็ควรป้องกันความเสี่ยงค่าเงิน รวมทั้งอาจขอเปลี่ยนรายได้จากการส่งออกเป็นสกุลเงินเหรียญสหรัฐ หรือสกุลเงินอื่นแทนเงินยูโร เพราะจะมีความเสี่ยงมากขึ้น ซึ่งปัจจุบันผู้ส่งออกของไทยส่งออกไปยังสหภาพยุโรปประมาณ 1015% ของการส่งออกรวมทั้งประเทศ
ทั้งนี้ ในส่วนของธนาคารกสิกรไทยนั้นมีผู้ส่งออกไปยังสหภาพยุโรปน้อยกว่า 10% ของปริมาณลูกค้าส่งออกทั้งหมด โดยส่วนใหญ่ปิดความเสี่ยงจากค่าเงินแล้วแต่ยังไม่สามารถเปลี่ยนรายได้จากสกุลเงินยูโรเป็นสกุลเงินอื่นได้ เนื่องจากระยะเวลากระชั้นชิด ต้องรออีกประมาณ 3 เดือน รายได้ที่เข้ามาจึงยังเป็นสกุลยูโรเหมือนเดิม
นายทรงพล กล่าวว่า ขณะนี้ปริมาณการทำหนังสือค้ำประกันการส่งออก (แอลซี) ของลูกค้าส่งออกที่ใช้บริการธนาคารมีจำนวนเพิ่มขึ้น 40% จากช่วงเดียวกันปีก่อน เนื่องจากคู่ค้าไม่เชื่อมั่นซึ่งกันและกันจากภาวะเศรษฐกิจโลกที่เกิดขึ้น ซึ่งเดิมการเปิดแอลซีมีจำนวนไม่มาก โดยลูกค้าของธนาคารที่ส่งออกไปยังยุโรปส่วนใหญ่เปิดแอลซีทั้งหมด เพราะยังมีความเสี่ยงเรื่องการชำระค่าสินค้า
ทั้งนี้ ธนาคารไทยพาณิชย์สนับสนุนสินเชื่อ 3,000 ล้านบาท ให้กับบริษัท ทรู ยูนิเวอร์แซล คอนเวอร์เจนซ์ เพื่อเสริมศักยภาพด้านการดำเนินงานแก่ธุรกิจสื่อสารแบบครบวจร และรองรับการพัฒนาโซลูชันของกลุ่มทรู โดยนายวิชิต สุรพงษ์ชัย ประธานกรรมการบริหาร และนางกรรณิกา ชลิตอาภรณ์ กรรมการผู้จัดการใหญ่ ธนาคารไทยพาณิชย์ ได้ลงนามในสัญญากู้เงินกับนายศุภชัย เจียรวนนท์ กรรมการผู้จัดการใหญ่และประธานคณะผู้บริหาร บริษัท ทรู คอร์ปอเรชั่น เมื่อวันที่ 13 พ.ค.
“ตอนนี้ความเสี่ยงอย่างดูไบก็ยังไม่ได้หายไป ประเทศเหล่านี้ยังเสี่ยงอยู่ เพียงแต่เหตุการณ์ประเทศอื่นแรงกว่าจนกลบประเทศเหล่านี้ไป ฉะนั้นการขายของกับต่างประเทศช่วงนี้ต้องดูให้ดี นายทรงพลกล่าว